શહેરમાં સિટીબસની રિયલ ટાઈમ માહિતી ગુગલ મેપ ઉપર મૂકવાનું ખૂબ મહત્વનું પગલું પાલિકાએ ભર્યુ છે. હવે સુરતમાં કોઈપણ વ્યક્તિએ બસમાં જવુ હોય ગુગલ મેપ ઉપર તેણે ક્યાં જવું છે, માત્ર તે સ્થળનું નામ લખી દેવાનું રહેશે. એટલે તેને ત્યાં પહોંચવા માટે તે જે તે સ્થળ ઉપર હોય ત્યાંથી કે તેની આસપાસના કયા બસ સ્ટેન્ડ ઉપરથી કયા નંબરની બસ ક્યારે મળશે. એટલું જ નહી તે બસ હમણાં ક્યાંથી પસાર થઈ રહી છે, તેવી તમામ લાઈવ(રિયલ ટાઈમ) માહિતી મળશે. આવું કરીને સુરત શહેર કોલકાતા પછી દેશમાં બીજુ એવું શહેર બન્યું છે કે, જેની બસ સુવિધાની ગુગલ મેપ ઉપર રિયલ ટાઈમ ઇન્ફર્મેશન ઉપલબ્ધ છે.